同朋友踩完單車就過黎呢度搵野食，呢個area有日本野台灣野打冷等等都幾多選擇🤔見到呢間叫叉燒大王就決定入去食下因爲都幾耐冇食到好味既叉燒，連鎖個d真係搞唔掂lol 2個人叫左叉燒，石鍋通菜同老干媽蒸豆腐，再叫左碗黎撈，食到勁飽！叉燒例牌都算多，件叉燒勁厚，咬落唔柴有蜜汁既香味，肥瘦比例非常好，正！石銅通菜偏油膩，但好多鑊氣，撈飯也不錯👍仲有個老干媽蒸豆腐，唔算辣，豆腐勁滑，豬肉唔會太多配上老干媽好惹味！